In 't nuujs - Sjport/2015-2018

Deilarchief van In 't nuujs - Sjport

## 2018
;16 december
't Belsj hierehockeyèlftal weurt veue 't iers in zien historie waereldkampión daor in de finaal de shoot-out van Nederlandj te winne.

;17 november
De paerdssjportorganisatie F.E.I. besjlut per direk te sjtoppe mit de Waereldrutersjpaele. Veur de editie van 2022 kós geine kandidaat waere gevónge.

;28 oktober
Max Verstappen wintj de Grand Prix van Mexico. Lewis Hamilton weurt veerde en haolt zoe ziene viefde Formule 1-titel binne.

;10 oktober
Diverse traineurs, sjeidsrichters en anger topfigure oet 't Belsj vootbal waere opgepak in 'n groete fraudezaak.

;17 september
De Sjpaanse golfster Celia Barquín weurt vermaord gevónje in Ames (Iowa).

;16 september
* De Brit Simon Yates wintj de Runj van Sjpanje. Hiemit höbbe Britse coureurs alle drie de groete fietsrenrunje van 't jaor gepak.
* De Keniaan Eliud Kipchoge löp op de marathon van Berlien e waereldrecord: 2:01:39.

;8 september
De Japanse Naomi Osaka wintj de US Open bie de vrouwluuj daor in twie sets (6-2, 6-4) Serena Williams te versjlaon.

;6 september
De alderierste UEFA Nations League geit van sjtart.

;24 augustus
De Sjpaanse fietsrenner Javier Otxoa sjtörf op 43-jäörige laeftied.

;4 augustus
Feyenoord wintj de Johan Cruijffsjaol daor PSV nao penanties te versjlaon.

;29 juli
Geraint Thomas wèntj de Runj van Frankriek. Tom Dumoulin weurt twiede.

;15 juli
* Frankriek wintj 't Waereldkampiónsjap hierevootbal 2018 daor in de finaal mit 4-2 van Kroatië te winne.
* Novak Đoković wintj Wimbledon bie de mansluuj veur de veerde kier daor in drie sets (6-2, 6-2, 7-6) Kevin Anderson te versjlaon.

;14 juli
Angelique Kerber versjleit Serena Williams in twie sets (6-3, 6-3) en wintj 't vrouwetoernooj van Wimbledon.

;14 juni
In Róslandj geit 't Waereldkampiónsjap hierevootbal 2018 van sjtart. 't Gaslandj versjleit Saoedi-Arabië mit 5-0.

;13 juni
't Waereldkampiónsjap hierevootbal van 2026 weurt toegewaeze aan Canada, Mexico en de Vereinigde Sjtaote, die hun gezamelik bod dat van Marokko versjleit.

;7 juni
De Nederlandse fietsrenner Arie den Hartog sjtörf op 77-jäörige laeftied.

;27 mei
Chris Froome wintj de Runj van Italië. Titelverdeidiger Tom Dumoulin weurt twiede.

;26 mei
Real Madrid wintj veur d'n driede kier achterein de UEFA Champions League daor FC Liverpool mit 3-1 te versjlaon.

;13 mei
* Club Brugge weurt kampión voetbal van 't Belsj.
* Roda JC verleërt mit 1-2 van Almere City FC en dejradiert doamit noa de Ieësjte Diviesjoeën.

;12 mei
Hamburger SV, de lèste club die saer de oprichting in 1963 ónaafgebraoke in de Bundesliga sjpaelde, degradeert nao de Twiede Bundesliga.

;9 mei
De Belzje profvoetbalclub Lierse SK vreug faillissemèntj aan.

;4 mei
De Runj van Italië geit van sjtart mit 'nen tiedrit in Jeruzalem. Tom Dumoulin, d'n titelverdeidiger, pak de wins en de raos triko.

;28 april
Jónk Ajax weurt kampión van de Ierste Devisie, Fortuna Zitterd weurt twiede. Ómdet belofteteams neet nao de Ieredevisie maoge, promoveert Fortuna noe direk.

;22 april
* De Luxembörger Bob Jungels wintj Luuk-Bastenake-Luuk bie de mansluuj, en de Nederlandse Anna van der Breggen wintj bie de vrouwluuj.
* Feyenoord wintj d'n 100en KNVB-baeker daor mit 3-0 AZ te versjlaon.

;18 april
De Fransoos Julian Alaphilippe wèntj de Waalse Piel bie de mansluuj. De Nederlandjse Anna van der Breggen wèntj veur de veerde kier bie de vrouwluuj.

;15 april
* D'n Daen Michael Valgren Andersen wintj d'n 53en Amstel Gold Race bie de mansluuj, en de Nederlandse Chantal Blaak wintj de viefde editie bie de vrouwluuj.
* PSV versjleit AFC Ajax en weurt veur de 24en kier kampioen voetbal van Nederlandj.

;12 april
De Nederlands-Limburgse sjeidsrechter Reinold Wiedemeijer sjtop per direk mit fluite van profmatche.

;8 april
* Peter Sagan wintj de 116e editie van Paries-Roubaix. De Belzje renner Michael Goolaerts kump te val en sjtörf inkel oere later op 23-jäörige laeftied.
* De Keniaan Kenneth Kipkemoi wintj de Marathon van Rotterdam bie de mansluuj in 2:05:44. Zien landjgenoete Visiline Jepkesho wintj bie de vrouwluuj in 2:23:47.

;1 april
De Nederlanjer Niki Terpstra wintj de Runj van Vlaandere bie de mansluuj; zien landgenoete Anna van der Breggen wintj bie de vrouwluuj.

;17 miert
Standard Luuk wintj veur d'n achste kier de Belzje voetbalbaeker daor Racing Genk mit 1-0 te versjlaon.

;4 miert
Wesley Sneijder, mit 133 interlandjs recordsjpaeler veur 't Nederlands hierevootbalilftal, beènjig zien interlandjcarrièr.

;25 fibberwarie
De Olympische Wèntjersjpaele in 't Zuud-Koreaans Pyeonchang waere aafgesjlaote. Nederlandj waor mit ach gouwe, zès zilvere en zès brónze medaljes bezunger succesvol, 't Belsj had mit eine kier zilver zien ierste Olympische wèntjermedalje saer 1998.

;9 fibberwarie
De Olympische Wintjersjpaele waere officieel geëuependj in Pyeongchang, Zuud-Korea.

;4 fibberwarie
* Op 't WK veldrieje bie de mansluuj wint ouch 'ne Belsj: Wout Van Aert.
* De Philadelphia Eagles winne d'n 52en Super Bowl daor mit 41-33 de New England Patriots te versjlaon. 't Is pas hun ierste euverwinning.

;3 fibberwarie
In Valkeberg ies 't WK veldrieje veur de vrouwluuj. Winnaeres weurt de Belzjin Sanne Cant.

;28 jannewarie
Roger Federer wèntj de Australian Open bie de mansluuj daor in vief sets (6-2, 6-7 (7-5), 6-3, 3-6 en 6-1) van Marin Čilić te winne. 't Is al zien twintigste grand slameuverwinning.

;27 jannewarie
Caroline Wozniacki wèntj de Australian Open bie de vrouwluuj. 't Is häör ierste grand slamwins.

;24 jannewarie
In Lausanne weurt geloot veur de ierste editie van de UEFA Nations League, 'n interlandjvoetbaltoernooj wat later dit jaor zal beginne. Nederlandj kump in 'n gróp mit Duitsland en Frankriek, 't Belsj tröf Ieslandj en Zjwitserlandj.

;16 jannewarie
De Braziliaanse voetballer Ronaldinho sjtop definitief mit voetballe. Hae waor saer 2015 al neet mie op 't huugste niveau actief.

## 2017
;19 november
De vreuger Tsjechische tennisster Jana Novotná sjtörf op 49-jäörige laeftied aan kanker.

;14 november
't Nederlands hierevoetbalèlftal wintj ziene lèste match ónger Dick Advocaaat mit 0-3 van Roemenië. Advocaat haet noe e recordaantal van 37 euverwinninge es bóndjscoach.

;1 november
De Ghanese voetballer Abubakari Yakubu, in Nederlandj bekèndj van Ajax en Vitesse sjtörf op 35-jäörige laeftied.

;29 oktober
Max Verstappen wintj de Grand Prix van Mexico, dewiel Lewis Hamilton 't wereldkampioensjap binnehaolt.

;27 oktober
De Nederlandse voetballer en trainer Hans Kraay sr. sjtörf op 81-jäörige laeftied.

;21 oktober
D'r Nol Hendriks, ieërelid en ieëder besjtuursjlied va Roda JC, sjterft op 80-jöarije leëftsied.

;1 oktober
Max Verstappen haolt op de Grand Prix in Maleisië zien twiede euverwinning.

;20 september
Tom Dumoulin pak es ierste Nederlandse maan de wereldtitel tiedrije.

;13 september
't IOC wies de Olympische Zomersjpaele van 2024 aan Paries toe, en die van 2028 aan Los Angeles. Bei sjtaej waore de ènsigste kandidate.

;10 september
* Chris Froome wèntj de 72e Runj van Sjpanje. Ieder dit jaor haet hae al de Runj van Frankriek gewonne.
* De US Open weurt bie de mansluuj gewonne door Rafael Nadal (6–3, 6–3, 6–4 taege Kevin Anderson) en bie de vrouwluuj daor Slaone Stevens) (6–3, 6–0 taege Madison Keys).

;27 augustus
Op 't Europees Kampioensjap hockey pak zoewel 't Nederlands hiere- as 't Nederlands damesteam d'n titel. In bei gevalle is 't Belsj d'n angere finalis.

;26 augustus
D'n Amerikaan Floyd Mayweather wintj 'ne boksmatch van d'n Ierse koewvechter Conor McGregor. McGregor hauw de gepensioneerde bokser oetgedaag; 't gevech waort van teveure henjig ónger de aandach gebrach.

;8 augustus
Real Madrid pak de Europese Supercup daor Manchester United mit 2-1 te versjlaon.

;6 augustus
Nederlandj wintj 't EK damesvoetbal in eige landj daor mit 4-2 van Denemarke te winne. 't Is d'n ierste kier dat 't ilftal zoe'ne pries pak.

;23 juli
De Brit Chris Froome wintj veur de veerde kier de Runj van Frankriek.

;16 juli
In Utrech begintj 't Europees Kampioensjap voetbal veur vrouwluuj.

;2 juli
Duutsjlandj wèntj de Confederations Cup van 2017 daor in de finaal mit 0-1 van Chili te winne.

;1 juli
Mit 'nen tiedrit in Dusseldörp begintj de 104e Runj van Frankriek.

;17 juni
De Confederations Cup 2017 begintj.

;11 juni
De Sjpanjool Rafael Nadal wintj veur d'n tienden kier 't tennistoernooj van Roland Garros daor in drie sets (6-2, 6-3, 6-1) van Stanislaw Wawrinka te versjlaon.

;10 juni
Jelena Ostapenko oet Letlandj wintj 't tennistoernooj van Roland Garros daor in de finaal in drie sets (1-6, 6-4, 6-4) te winne van Simona Halep.

;5 juni
D'n Ivoriaanse voetballer Cheick Tioté (bekèndj van ónger mie FC Twente en Newcastle United) störf op 30-jäörige laeftied aan 'nen attak.

;3 juni
Real Madrid pak zien twelfde Europacup daor in de finaal van de UEFA Champions League mit 1-4 van Juventus te winne.

;28 mei
Tom Dumoulin wint de 100e Runde vaan Italië. Heer is d'n ierste Nederlander oets dee dees runde wint en d'n ierste Nederlander sinds 1980 dee ein vaan de drei groete fietsrenrundes wint.

;24 mei
Manchester United wintj de Europa League door in de finaal Ajax mit 0-2 te versjlaon.

;14 mei
Feyenoord wintj mit 3-1 van Heracles Almelo en weurt veur de 15e kier Nederlands kampioen voetbal.

;30 april
SBV Vitesse versjleit AZ mit 2-0 in de finaal van de KNVB-baeker. Hiemit pak de club häören ierste pries saer de oprichting in 1892.

;28 april
Voetbalclub Lommel United verluus van OH Leuven en degradeert nao 't amateurvoetbal.

;21 april
VVV Venlo weurt kampioen van de Ieërste Devisie.

;16 april
De Belsj Philippe Gilbert wintj de 52en Amstel Gold Race en is daomit veur de veerde kier de bèste. Bie de vrouwluuj, die veur 't iers saer 2003 ouch mitdoon, wintj de Nederlandse Anna van der Breggen.

;14 april
VVV-Venlo versleit RKC met 1-2 en verzaekert zich heejmet van 't promotie nao de Ieëredevisie. 't Kampioenschap is nog neet zaeker, meh d'n insigsten uëvergeblaeven belaoger (Jóng Ajax) kin neet promovere.

;11 april
Dewiel de sjpeulersbus van de Duutsje vootbalclub Borussia Dortmund op waeg nao de kwartfinaal van de Champions League waor, gónge drie explosies aaf. De Sjpaanse sjpeuler Marc Bertra en 'ne pelissie-agent raakde gewóndj.

;2 april
Philippe Gilbert wèntj veur d'n ierste kier de Runj van Vlaandere.

;25 fibberwarie
Greg Van Avermaet wintj d'n 72en Ómloup Het Nieuwsblad.

;11 fibberwarie
De Nederlandse voetballer Piet Keizer sjtörf op 73-jäörige laeftied.

;6 fibberwarie
De Poolse fietserenner Roger Walkowiak, winner van de Runj van Frankriek in 1956, sjtörf op 89-jäörige laeftied.

;5 fibberwarie
* De New England Patriots winne de Super Bowl door nao verlenging de Atlanta Falcons te versjlaon. 't Is d'n ierste kier det de match óm de Super Bowl mit 'n verlenging mót waere besjlis.
* Kameroen wintj veur de viefde kier d'n Afrikacup door mit 2-1 van Egypte te winne.

;1 fibberwarie
D'n Alternatieven Èlfsjteidetoch op de Weißensee weurt gewonne door Crispijn Ariëns bie de mansluuj en Lisa van der Geest bie de vrouwluuj.

;29 jannewarie
De Zjwitser Roger Federer wintj d'n Australian Open bie de mansluuj daor in vief sets (6-4, 3-6, 6-1, 3-6, 6-3) de Sjpanjool Rafael Nadal te versjlaon.

;28 jannewarie
De Australian Open bie de vrouwluuj weurt gewonne daor de Amerikaanse Serena Williams die häör zöster Venus Williams in twie sets (6-4, 6-4) versjleit.

;7 jannewarie
Op de iesbaan Thialf in Heerenveen weure de ierste Europese sjaatskampioensjappe sjprint georganiseerdj. Sjaatser Kai Verbeij wintj bie de manne. 

## 2016
;29 december
De Zjwitserse fietserenner Ferdinand Kübler, dae in 1950 de Runj van Frankriek won, sjtörf op 97-jäörige laeftied.

;28 november
E vleegmesjien mit aan baord de Braziliaanse voetbalclub Chapecoense sjtort kortbie Medellín (Colombia) denaer. 'n Minderheid van de inzittende euverlaef de ramp.

;21 augustus
De Olympische Sjpaele in Rio de Janeiro waere aafgesjlaote. Nederlandj is èlfde in de medaljesjpegel mit 8 gouwe, 7 zilvere en 4 brónze medaljes, 't Belsj sjteit mit 2 kier goud, 2 kier zilver en 2 kier bróns op 'n gedeilde 35e plaats.

;16 augustus
* João Havelange, veurzitter van de FIFA van 1974 tót 1998, sjturf op 100-jäörige laeftied in Rio de Janeiro.
* De Nederlandse zjwummer Ferry Wertman wint de gouwe medaje bie de marathon in aope water veur de mansluuj, en de Nederlandse zeilster Marit Bouwmeester haolt goud in de laser radiaalklas bie de vrouwluuj.

;15 augustus
Op de Olympische Sjpaele haolt de Nederlandse zjwumster Sharon van Rouwendaal de gouwe medalje bie de zjummarathon veur vrouwlui, en de Nederlandse turnster Sanne Wevers goud op de balk.

;14 augustus
De Nederlandse windjsurfer Dorian van Rijsselberghe haolt de gouwe medaje op de Olympische Sjpaele. Hae prolongeert daomit zienen titel oet 2012.

;13 augustus
De Nederlandse baonfietsrenster Elis Ligtlee haolt de gouwe medalje op de keirin, en de Belzje miekampster Nafi Thiam haolt goud op de zaevekamp bie de Olympische Sjpaele.

;12 augustus
Ilse Paulis en Maaike Head haole in 't 200 meter lichgewich roeje op de Olympische Sjpaele 'n gouwe medaje veur Nederlandj.

;7 augustus
De Nederlandse fietsrenster Anna van der Breggen wèntj de waegwèdsjtried bie de vrouwluuj op de Olympische Sjpaele in Rio de Janeiro.

;6 augustus
De Belzje fietsrenner Greg Van Avermaet wèntj goud in de waegwèdsjtried bie de mansluuj op de Olympische Sjpaele in Rio de Janeiro.

;5 augustus
De Olympische Zomerspeule in Rio de Janeiro waere geëupendj.

;31 juli
*  De Braziliaon Igor Amorelli wint d'n Ironman-triatlon vaan Mestreech.
* PSV pak d'n 21e Johan Cruijffsjaol daor mit 1-0 van Feyenoord te winne.

;24 juli
Chris Froome wintj de Runj van Frankriek.

;10 juli
* 't EK voetbal 2016 weurt gewonne daor Portugal.
* 't Tennistoernooj van Wimbledon in 't hiere-ènkelsjpael weurt veur d'n twiede kier gewonne door Andy Murray, dae in drie sets (6-4, 7-6, 7-6) Milos Raonic versjleit.

;9 juli
* *Sjport*: Serena Williams wintj 't damesènkelsjpael op Wimbledon daor in twie sets (7-5, 6-3) Angelique Kerber te versjlaon. 't Is häöre 22e Grand Slamtitel, hiemit aeveneert ze Steffi Graf.

;3 juli
Max Verstappen weurt twiede bie de race in Oesteriek.

;26 juni
Chili wintj de Copa América daor nao e 0-0 gelieksjpael mit penanties (4-2) Argentinië te versjlaon. Hie-op kunjig Lionel Messi aan oet te sjeije mit interlandjvoetbal.

;10 juli
't EK voetbal in Frankriek begintj mit 'n euverwinning (2-1) van 't gaslandj op Roemenië.

;5 juni
De Servische tennisser Novak Djoković wintj veur 't iers Roland Garros daor zienen opponent Andy Murray in veer sets (3-6, 6-1, 6-2, 6-4) te versjlaon.

;4 juni
De Venezolaans-Sjpaanse tennisster Garbiñe Muguruza haolt häören ierste Grand Slamtitel daor in de finaal van Roland Garros in twie sets (7-5, 6-4) te winne van Serena Williams.

;3 juni
D'n Amerikaanse bokser Muhammad Ali (ouch bekèndj as *Cassius Clay*) sjtörf op 74-jäörige laeftied.

;29 mei
Vicenzo Nibali wintj de Runj van Italië veur d'n twiede kier.

;28 mei
Real Madrid wintj de Champions League daor nao sjtraafsjoppe Atletico Madrid te versjlaon.

;18 mei
* As sjtraaf veur daorloupendj financieel wanbeleid besjlut de licentiekemissie van de KNVB FC Twente trök te zètte nao de Ierste Devisie. De club geit taege dees besjlissing in beroop.
* Sevilla FC versjleit in de finaal van de Europa League Liverpool FC mit 3-1 en wintj hiemit veur de driede kier op riej 't toernooi.

;15 mei
* Autocoureur Max Verstappen wintj de Grand Prix van Sjpanje. Mit 18 jaor is hae de jónkste oets dae 'ne GP wèt te pakke.
* Club Brugge weurt kampión vootbal van 't Belsj nao rume wins op RSC Anderlecht.

;8 mei
Daor punteverlees van Ajax weurt PSV landjskampión voetbal van Nederlandj.

;6 mei
De Runj van Italië geit in Apeldoorn van sjtart mit 'n euverwinnig veur Tom Dumoulin.

;2 mei
Leicester City F.C., 'n rillatief klein club die e jaor ieder mer 14e waort, weurt kampión voetbal van Èngelandj.

;24 april
* Wout Poels wèntj Luuk-Bastenake-Luuk.
* Feyenoord pak de KNVB-baeker daor mit 2-1 van FC Utrecht te winne.

;11 april
Sparta Rotterdam versjleit Jónk Ajax mit 3-1 en weurt hiemit kampión van de Ierste Devisie.

;3 april
Peter Sagan wintj de 100e Runj van Vlaandere.

;27 miert
* Peter Sagan wintj Gent-Wevelgem.
* De Belzje fietsrenner Antoine Demoitié sjtörf nao 'n aanriejing daor 'ne motor in Gent-Wevelgem.

;24 miert
De Nederlandse voetballer en voetbaltrainer Johan Cruijff sjtörf op 68-jäörige laeftied.

;7 fibberwarie
De vieftigste Super Bowl weurt gewonne daor de Denver Broncos, die de National football Conference mit 24-10 versjlaon.

;3 fibberwarie
Amateurvoetbalclub VVSB oet Noordwijkerhout versjleit FC Den Bosch in de kwartfinaal van de KNVB-baeker veur mansluuj. Hiemit sjtoet veur d'n ierste kier in 41 jaor 'n amateurclub door nao de lèste veer.

;31 jannewarie
Bie de mansluuj wèntj de Serf Novak Djokovic 't finaal van de Australian Open, daor in drie sets (6-1, 7-5, 7-6) van Andy Murray te winne.

;30 jannewarie
De Duutsje Angelique Kerber wèntj in drie sets (6-4, 3-6, 6-4) van de Amerikaanse Serena Williams en weurt daomit kampión op de Australian Open.

;10 jannewarie
De Nederlandse voetballer Wim Bleijenberg sjtörf op 85-jäörige laeftied.

## 2015
;4 december
De Belzje cyclocrosser Erik De Vlaeminck sjtörf op 70-jäörige laeftied.

;28 november
* Handjbalclub Limburg Lions versjleit 't Bosnisch RK Borać en sjtruimp zo as iesjte Nederlandse club daor nao de grópsfaas van de EHF.
* 't Team van Groet-Brittannië wèntj de Davis Cup te koste van 't Belsj. Veur de Britte is dit d'n ierste kier saer 1936; veur Belsj waor 't d'n ierste kier gewaes en is 't nog ummertoe d'n ierste kier saer 1904 det ze zoe hoeg ènjige.

;3 november
Michelle Payne wèntj, gezaete op Prince of Penzance, as ierste vrouwelike jockey de Melbourne Cup.

;31 oktober
Renpaerd American Pharoah (*sic*) en jockey Victor Espinoza wènne de Breeders' Cup Classic; ze waere daomit de ierste combinatie oets die 'ne Grand Slam in 't renne haolt. 

;14 september
De Runde vaan Spaanje weurt gewonne door d'n Italiaon Fabio Aru. Tom Dumoulin, dee twie kier aon kop heet gestande, weurt zèsde en bèste Nederlander.

;26 juli
De Brit Chris Froome wèntj veur de twiede kier de Runj van Frankriek.

;18 juli
De Fransen autocoureur Jules Bianchi sjtörf op 25-jäörige laeftied. Hae laog al saer oktober in coma.

;12 juli
De Serviër Novak Djokovic wèntj veur de driede kier 't mansluujtoernooj van Wimbledon daor in veer sets (&-6, 6-7, 6-4, 6-3) de Zjwitser Roger Federer te versjlaon.

;11 juli
De Amerikaanse Serena Williams versjleit in de vrouwluujfinale van Wimbledon de Sjpaonse Garbiñe Muguruza. Williams wèntj 't toernooj veur de zèsde kier en weurt daomit de ajdste tennisster die oets e Grand Slamtoernooj haet gewonne.

;5 juli
De Vereinigde Sjtaote waere wereldkampión vrouwevoetbal daor in de finaal van 't Waereldkampiónsjap in Canada mit 5-2 Japan te versjlaon.

;4 juli
De 102e Runj van Frankriek geit ónger groete belanksjtèlling van sjtart in Utrech. De kómmende daag deit de koers diverse plaatse in Nederlandj en 't Belsj aan.

;28 juni
Niki Terpstra weurt veur d'n driede kier Nederlandse kampión fietsrenne.

;7 juni
De Zjwitser Stanislas Wawrinka wèntj Roland Garros daor in veer sets (4-6, 6-4, 6-3, 6-4) Novak Djokovic te versjlaon.

;6 juni
* In de finaal van Roland Garros wèntj Serena Williams in drie sets van Lucie Safarova (6-3, 6-7, 6-2). Ze haolt daomit häören driede titel op Roland Garros en häören twintigste op 'ne grand slam.
* In de finaal van de Champions League wèntj FC Barcelona mit 1-3 van Juventus.

;31 mei
* Roda JC versjleet in de play-offs NAC Breda (1-0, 1-2 n.v.) en jeet noa ee joar tseruk nao de Ieëredivisiesjoeën.
* De Runj van Italië weurt gewonne door de Sjpaanse renner Alberto Contador.

;27 mei
De Zjwitserse pelitie arresteert op aangaeve van de FBI zaeve kopsjtökker van de FIFA. Ze waere verdach van passief corruptie.

;21 mei
AA Gent versjleit Standard Luuk mit 2-0 en weurt daomit veur d'n ierste kier in zien historie Belsj kampioen voetbal.

;3 mei
FC Groningen versjleit PEC Zwolle mit 0-2 in de finaal van de KNVB-baeker. 't Is veur dees club d'n ierste kier det ze de baeker wèntj.

;2 mei
D'n Amerikaanse bokser Floyd Maywater versjleit De Filipien Manny Pacquaio op punte. De twie groethede hadde nog noets taegenein geboks; de wèdsjtried woort daoróm gezeen as de 'kamp van d'n iew'.

;30 april
De Belzje voetballer Gregory Mertens (Lokeren) sjtörf op 24-jäörige laeftied aan hartfale.

;26 april
De Sjpanjool Alejandro Valverde wèntj de 101ste editie van Luuk-Bastenake-Luuk.

;22 april
De Sjpanjool Alejandro Valverde wèntj veur d'n driede kier de Welzje Piel.

;19 april
* De Pool Michał Kwiatkowski wint de vieftigste oetgaaf van de Amstel Gold Race.
* Voetbalclub STVV weurt kampión van de Twiede Klas en zal daomit nao twie jaore aafwaezigheid weer trökkómme in de Ierste.

;18 april
PSV weurt veur d'n 22e kier kampión voetbal van Nederlandj.

;12 april
* D'n Ethiopiër Abera Kuma wèntj de marathon van Rotterdam in 2:06:46.
* De Pruus John Degenkolb wèntj Paries-Roubaix.

;5 april
De Naorse fietserenner Alexander Kristoff wèntj de Runj van Vlaondere.

;3 april
NEC weurt kampión van de Ierste Devisie en zal nao e jaor aofwaezigheid kómmend jaor weer in de Ieredevisie oetkómme.

;29 miert
De 77e editie van Gent-Wevelgem weurt gewonne daor d'n Italiaan Luca Paolini.

;15 miert
Max Verstappen debuteert in de Formule 1 op de Grand Prix van Australië en vilt oet mit moterpech. Mit 17 jaor en 164 daag is hae de jónkste coureur oets in de Formule 1.

;18 fibberwarie
De Belzje fietsrenner Claude Criquielion sjtörf op 58-jäörige laeftied.

;14 fibberwarie
De Nederlandse judoka Wim Ruska sjtörf op 74-jäörige laeftied.

;5 fibberwarie
De Belzje voetballer Rik Coppens, 47-vaudig international en winner van de Gouwe Sjoon in 1954, sjtörf op 84-jäörige laeftied.

;1 fibberwarie
* Novak Djokovic wèntj de Australian Open tenniskampiónsjappe bie de hiere door in veer sets (6-7, 7-6, 6-3, 6-0) Andy Murray te versjlaon. 't Is ziene viefden titel.
* 't Waereldkampiónsjap cyclocross bie de mansluuj weurt gewonne door de Nederlanjer Mathieu van der Poel. De Belsj Wout Van Aert weurt twiede.

;31 jannewarie
* Serena Williams wèntj de Australian Open tenniskampiónsjappe bie de vrouwluuj door in twie sets (6-3, 7-6) Maria Sjarapova te versjlaon. 't Is häöre neugetiende Grand Slamtitel en häöre zèsden Australian Open.
* De Franse Pauline Ferrand-Prevot wèntj de waereldtitel cyclocross bie de vrouwluuj. De Belzje Sanne Cant weurt twiede, zèsvoudig waereldkampión Marianne Vos driede.

;7 jannewarie
Vreuger sjpaelers van voetbalclub Willem II were besjöljig van passief ómkouping in 't sezón 2009/10. 't Is d'n ierste kier dat in Nederlandj 'n zaak van matchfixing aan 't leech kump.

;10 jannewarie
De Belzje voetballer Junior Malanda sjtörf op 20-jäörige laeftied in 'n auto-óngelök.